Դե, սպասիր (թողարկում 20)

«Դե, սպասիր» (թողարկում 20) (), քսաներորդ մուլտիպլիկացիոն ֆիլմը «Դե, սպասիր» շարքից։ Նկարահանվել է «Քրիսթմաս Ֆիլմզ» ստուդիայում 2006 թվականին։ Ֆիլմի գործողությունները տեղի են ունենում քաղաքում և ամառանոցում։

Սյուժե

Նախապատմություն 
Գայլը Chupa Chups կոնֆետ ուտելով քայլում է փողոցում։ Տեսնելով «Խմիչքներ» գրությամբ ավտոմատը՝ դրա մեջ գցում է կոճակ, որովհետև կոպեկ չի գտնում։ Նրա համար դուրս է գալիս այդ նույն կոճակով շիշ։ Զայրացած գայլը ոտքով հարվածում է, և կոճակն ընկնում է այն տան պատշգամբը, որտեղ ապրում է նապաստակը և դիպչում մագնիտոֆոնի կոճակին։ Հնչում է «Я шоколадный заяц» երգը։ Լսելով այն՝ պատշգամբ է դուրս գալիս նապաստակն ու սկսում պարել։ Գայլը, ցանկանալով բարձրանալ նապաստակի պատշգամբ, ձեռքերի ափերին սոսինձ է քսում և իրեն պատկերացնելով Սարդ-մարդ՝ սկսում է բարձրանալ պատի վրայով։ Սակայն շուտով սոսինձը չորանում է, և գայլն սկսում է ընկնել՝ իր հետ քաշելով հախճասալերը։ Ոտքերին ու ձեռքերին սոսնձված հախճասալերով հասնելով դոմոֆոնին՝ գայլը նապաստակին ասում է իր հայտնի արտահայտությունը՝ «Դե՛, նապաստակ, սպասիր»։

Հիմնական մաս 
Գայլի ամառանոցը․ ծաղիկն աճում է զուգարանակոնքի մեջ, հատակին փոշի է ու հին իրեր, պատին՝ «PLAYWOLF» ամսագիր, կկվով ժամացույց։ Գայլը հանգստանում է անկողնում։ Հանկարծ հարևան ամառանոցից լսվում է «Я шоколадный заяц» երգը։ Գայլը զայրացած դուրս է վազում և տեսնում նապաստակին, որ աշխատում է ծաղկաթմբի վրա։ Նապաստակւ երիցուկներ է տնկում, և գայլի թքելուց զուգարանակոնքի մեջ աճող միակ երիցուկը թառամում է։ Չկարողանալով մտնել նապաստակի ամառանոց դռնով կամ ցանկապատի վրայով՝ գայլը փորում է գետնուղի և հայտնվում նապաստակի ծաղկաթմբում, որը բացում է ջրի ծորակն ու խողովակը՝ որպես կենդանի արարած, կռվում է գայլի հետ։ Որոշ ժամանակ անց գայլին հաջողվում է հանգույց անել խողովակի վրա, սակայն ջրի ճնշումից այն պայթում է ու գայլին նետում գոմաղբով լի սայլակի մեջ, որտեղից էլ գայլն ասում է՝ «Դե, նապաստակ․․․ սպասիր»։

Որոշելով ջարդել նապաստակի ամառանոցի դուռը՝ գայլը վերցնում է գերան և վազելով իջնում բլրից։ Սակայն նրա ճանապարհին հայտնվում է այծի մեքենան (որ արտաքին տեսքով նման է ЗАЗ-965 մեքենայի), և գերանը վնասում է մեքենան։ Զայրացած այծը պտուտակաբանալին ձեռքին ընկնում է գայլի հետևից, որը թաքնվում է նապաստակի ամառանոցում, և այծը նրա հետևից նետում է երկարաճիտ կոշիկ։ Փորձելով այդ կոշկով օգնել նապաստակին վառել ինքնաեռը, բայց չափից շատ է ջանք գործադրում և պայթեցնում է այն։ Արդյունքում գայլը թռչում է խատուտիկների դաշտն ու այնտեղից նորից ասում՝ «Դե, նապաստակ, սպասիր»։

Հաջորդ էպիզոդում գայլը սունկ է հավաքում։ Իր դատարկ զամբյուղը նա փոխում է սնկով լի երկու դույլերի հետ, որ գողանում է կապույտ մոտոռոլլերի կցասայլակից, որի տերը բացակայում էր։ Դույլերի փոխարեն նա դնում է իր զամբյուղն ու մահակը։ Հանկարծ նա նկատում է նապաստակին, որ գնում է սունկ հավաքելու կարմիր մոտոռոլլերով։ Նապաստակին գրավելով դեպի թփուտները՝ գայլը բռնում է նրան և երկու դույլերի ու նապաստակի օգնությամբ ինքն իր հետ խաղում «Մատնոցներ»։ Հանկարծ նապաստակն անհետանում է։ Գայլ կապույտ մոտոռոլլերով հետապնդում է նրան, սակայն բախվում է իր ամառանոցի տնակին, որը քանդվում է։ Ավերակների միջից գայլը գոռում է․ «Դե, նապաստակ, դե, սպասիր»։ Դուրս է գալիս ժամացույցի կկուն և կուկու կանչում։

Երաժշտություն 
 «Шоколадный заяц» (երաժշտությունը՝ Մ. Ֆադեևի, տեքստը՝ Ի. Սեկաչյովի, կատարում է Պիեռ Նարցիսը), նապաստակի մագնիտոֆոնից հնչող երգ։

Դերերը հնչյունավորել են

Փաստեր 
 Այս թողարկման մեջ, ինչպես և 10-րդ թողարկումում, ներկայացվում է առաջին ֆիլմի նախապատմությունը։
 Այն տեսարանը, երբ սկուտերով գայլը փորձում է գլխից հանել զամբյուղը, նման է 13-րդ թողարկման մեջ օդանավակայանում տեղի ունեցող տեսարանին։
 Թողարկման եզրափակիչ տեսարանը կկվի հետ վերցված է 15-րդ ֆիլմից։
 Տիտրերում որպես ռեժիսոր նշված է ոմն «Կառլոն» («Карлон»)
 Ֆիլմն ստեղծվել է այն բանի շնորհիվ, որ 2005 թվականի փետրվարին մուլտֆիլմի իրավունքները ձեռք է բերել «Пятёрочка» առևտրային ցանցը։ Ֆիլմի վերնագիրն ու նրանում հնչող արտահայտություններին օգտագործելու իրավունքը «Пятёрочка»-ն գնել է խորհրդային «Դե, սպասիր» ֆիլմի սցենարիստներից ու նրանց ժառանգներից, կերպարների օգտագործման իրավունքները՝ ռեժիսորից ու նկարչից։

Ծանոթագրություններ

Արտաքին հղումներ 
 Вышла 20 серия «Ну, погоди!»

Խորհրդային մուլտֆիլմեր
2006 մուլտֆիլմեր
Մուլտֆիլմեր գայլերի մասին
Մուլտֆիլմեր նապաստակների մասին
Դե, սպասիր